La data de 5 martie 2024, polițiștii din cadrul Serviciului Rutier au organizat pe raza întregului județ, o acțiune pentru prevenirea și combaterea accidentelor rutiere, care au drept cauză generatoare depășirea neregulamentară a autovehiculelor. Astfel, polițiștii au controlat peste 100 de autovehicule, fiind constatate 92 de abateri la regimul rutier, dintre care 34 de conducători auto care au circulat cu viteză peste limita legală și 8 depășiri neregulamentare. Totodată, au fost reținute în vederea suspendării dreptului de a conduce, 13 permise de conducere și au fost retrase 2 certificate de înmatriculare.